text: Kobbertyve stjæler fra gravsteder
  19 oktober 2011 kl. 07.21
  I den seneste tid har kobbertyve været på spil på kirkegårde i Gørding, Holsted og Esbjerg.
  Tidligere på året blev mindeplader brækket af gravsten på den tyske flygtningekirkegård i Oksbøl.
  I Gørding, Holsted og Esbjerg har tyvene brækket figurer af gravstederne.
  - De små figurer er jo meget personlige ting, som, de pårørende har valgt, skal pryde gravstenen, fordi de fortæller noget om afdøde, siger kirkegårdsleder Jens Christian Pedersen ved Gørding Kirkegård til JydskeVestkysten. Her har omkring ti gravsteder for nylig var udsat for tyveri.
  Syd- og Sønderjyllands Politi har fået flere sager om metaltyverier, men at tyvene nu også går efter gravsteder, er forholdsvist nyt, oplyser linjechef Lars Bræmhøj. Han vurderer, at tyverierne kan hænge sammen med, at byggepladser og andre steder er begyndt sikre sig bedre:
  - Det er virkelig uetisk, og tyvene må være desperate. Der er noget, der hedder gravfred, så at stjæle fra kirkegårde er værre end at stjæle alle mulige andre steder fra. Ud fra de sager om metaltyverier, der er opklaret, vurderer Lars Bræmhøj, at det typisk er danske gerninsgmænd.
  
  Skulpturer stjålet
  I Skyttehaven i Vejle blev en brozeskulptur stjålet i sidste uge, og en anden blev væltet.
  Skulpturparken i Billund har også været hærget af tyverier.
  